ΚΑΝΟΝΙΣΜΟΣ (ΕΚ) αριθ. 177/94 ΤΗΣ ΕΠΙΤΡΟΠΗΣ της 28ης Ιανουαρίου 1994 για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στο τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 35α,

Εκτιμώντας:

ότι, στον κανονισμό (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 620/93 (4), ορίζονται τα χαρακτηριστικά των ελαιολάδων και των πυρηνελαίων καθώς και οι σχετικές μέθοδοι προσδιορισμού-

ότι στο παράρτημα XII του κανονισμού (ΕΟΚ) αριθ. 2568/91 προβλέπεται η προσωρινή εφαρμογή ανοχής για την οργανοληπτική βαθμολόγηση ορισμένων τύπων παρθένων ελαιολάδων- ότι, λαμβάνοντας υπόψη την πείρα που αποκτήθηκε από την εφαρμογή της ανοχής 0,5 για τις εργασίες που συνδέονται με την παρέμβαση και μεριμνώντας για καλή διαχείριση του καθεστώτος παρεμβάσεως, πρέπει να καταργηθεί η εν λόγω ανοχή-

ότι πρέπει να προσαρμοστεί το παράρτημα XIV για να ληφθούν καλύτερα υπόψη τα φυσικά χαρακτηριστικά ορισμένων ελαιολάδων και πρέπει, επίσης, να διορθωθούν ορισμένα σφάλματα που έγιναν στο κείμενο του κανονισμού (ΕΟΚ) αριθ. 2568/91-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2568/91 τροποποιείται ως εξής:

1. Στο παράρτημα IV σημείο 5.2.5.2, ο αριθμός "100" αντικαθίσταται από τον αριθμό "1 000".

2. Στο παράρτημα XII σημείο 10.2 "Έκφραση των αποτελεσμάτων", το δεύτερο εδάφιο αντικαθίσταται από το ακόλουθο κείμενο:

"Εντούτοις, για τα ελαιόλαδα για τα οποία υπάρχουν εργασίες που συνδέονται με την παρέμβαση, δεν εφαρμόζεται καμία ανοχή."

3. Το παράρτημα XIV συμπληρωματική σημείωση 2, τροποποιείται ως εξής:

- στα σημεία Β.Ι.α), Β.ΙΙ.γ) και Γ.β) οι όροι "αλειφατικές αλκοόλες" αντικαθίστανται από τον όρο "κηροί",

- στο σημείο Β.Ι.α) ο αριθμός "400" αντικαθίσταται από τον αριθμό "350",

- στο σημείο Β.ΙΙ.γ) ο αριθμός "300" αντικαθίσταται από τον αριθμό "250",

- το σημείο Γ.γ) αντικαθίσταται από το ακόλουθο κείμενο:

"γ) συντελεστή αποσβέσεως Κ270 όχι υψηλότερο του 1,20-",

- το σημείο Γ.δ) αντικαθίσταται από το ακόλουθο κείμενο:

"δ) διακύμανση του συντελεστή αποσβέσεως (ΔΚ) στην περιοχή των 270 nm όχι υψηλότερη του 0,16-".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εντούτοις, το άρθρο 1 σημείο 3 εφαρμόζεται από την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιανουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 285 της 20. 11. 1993, σ. 9.

(3) ΕΕ αριθ. L 248 της 5. 9. 1991, σ. 1.

(4) ΕΕ αριθ. L 66 της 18. 3. 1993, σ. 29.